# Pandèmia de COVID-19 a Finlàndia

L'arribada de la pandèmia per coronavirus de 2019-2020 es va confirmar a Finlàndia el 29 de gener del 2020 quan una turista xinesa que venia de Wuhan i visitava Ivalo va tenir resultats positius. El 21 de març es va informar de la primera víctima mortal del país a l'hospital d'Uusimaa, una persona gran que havia mort el dia anterior.
Segons The New York Times, Finlàndia és el país del nord d'Europa millor preparat per a afrontar la situació epidèmica actual.
En data del 18 d'abril de 2020 Finlàndia comptava 3.681 casos confirmats de malalts de Covid-19, 1700 persones guarides i 90 morts.

## Cronologia
### Gener de 2020

A conseqüència de l'epidèmia de Covid-19 que afectava greument la Xina, el 27 de gener, el Ministeri de Relacions Exteriors de Finlàndia va aconsellar als ciutadans finlandesos d'evitar els viatges innecessaris a la província xinesa de Hubei. L'endemà, la companyia aèria del país Finnair va anunciar la suspensió de cinc rutes setmanals amb Nanjing i l'aeroport de Daxing a Pequín fins a la fi de març.
El 28 de gener de 2020 el govern finlandès va confirmar el primer cas de persona infectada amb el SARS-CoV-2. Es tractava d'una turista xinesa de 32 anys provinent de Wuhan que va demanar atenció mèdica a la ciutat lapona d'Ivalo. Després d'una quarantena a l'hospital central de Lapònia de Rovaniemi, la dona va recuperar i fou donada d'alta el 5 de febrer després de tenir resultats negatius dos dies consecutius.
Dos dies després, els oficials de salut finlandesos estimaren que fins a 24 persones podien haver estat contagiades pel virus.

### Febrer de 2020

El 26 de febrer, el ministeri de Salut finlandès van confirmar el segon cas; una ciutadana finlandesa que havia viatjat a Milà i n'havia tornat el 22 de febrer, va tenir una prova positiva a l'Hospital Central Universitari d'Helsinki.
El dia 28, una altra ciutadana finlandesa que havia estat al nord d'Itàlia va resultar positiva a les proves fetes als hospitals de Hèlsinki i d'Uusimaa. Li fou demanat de confinar-se a casa.

### Març de 2020

L'1 de mar, es tingué notícia de tres nous casos confirmats, associats amb la dona diagnosticada el 28 de febrer, a la regió de Hèlsinki, la qual cosa portà el nombre de persones infectades a Finlàndia a 5. Hagueren de fer un autoaïllament a casa. Més tard durant el mateix dia, 130 persones, inclosos uns estudiants de la Universitat d'Helsinki, es veieren enviats en quarantena després d'haver estat en contacte amb un dels individus contagiats.

## Dades estadístiques

Evolució del nombre de persones infectades amb COVID-19 a Finlàndia
Evolució del nombre de morts del COVID-19 a Finlàndia

## Referències

* ↑ ; Pryser Libell, Henrik«Finland, 'Prepper Nation of the Nordics,' Isn't Worried About Masks». The New York Times, 05-04-2020.
* ↑ «Finland issues China travel advisory over coronavirus concerns» (en anglès). yle.fi, 27-01-2020 [Consulta: 6 març 2020].
* ↑ «Finnair suspends five weekly routes to China due to coronavirus» (en anglès). yle.fi, 28-01-2020 [Consulta: 6 març 2020].
* ↑ «Up to 24 people in Finland possibly exposed to coronavirus symptom-free», 30-01-2020. [Consulta: 8 febrer 2020].
* ↑ «Woman in Helsinki Tests Positive for Novel Coronavirus», 26-02-2020. [Consulta: 26 febrer 2020].
* ↑ «New coronavirus infection confirmed in Helsinki» (en anglès), 28-02-2020. [Consulta: 6 març 2020].
* ↑ «Two new coronavirus cases confirmed in southern Finland», 01-03-2020. [Consulta: 1r març 2020].
* ↑ ; Näveri, Anna«Uudellamaalla 130 ihmistä joutuu karanteeniin – kolme uutta koronavirustartuntaa» (en finnish), 01-03-2020. [Consulta: 1r març 2020].
* ↑ «130 in Helsinki face quarantine following exposure to coronavirus», 01-03-2020. [Consulta: 1r març 2020].
COVID-19 i la Pandèmia de COVID-19 :
Als Països Catalans :
Salut :